דניאל אורלביץ'

דניאל אורלביץ' הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם לידר דנה, ינאי כלפה ואפי סאץ'.

ביוגרפיה

2014
באליפות העולם לנוער שנערכה בלוולואה פרה , פרבר של פריז שבצרפת בשנת 2014, הוא זכה במדליית כסף בגמר רביעיית בנים לקבוצת גיל 13–19, ביחד עם אייל פלגי צדיק, לידר דנה ואפי סאץ'.

2015
בסבב גביע העולם שנערך בשנת 2015 הוא זכה במדליית זהב בפורטוגל, ובמדליית כסף בשווייצריה.

באליפות אירופה שנערכה באותה שנה בגרמניה, זכה ב3 מדליות זהב - עבור כל אחד משלושת התרגילים שביצע ברביעיית גברים.

2016
באליפות העולם שנערכה בפוטיין , סין בשנת 2016, הוא זכה במדליית כסף.

2017
בסבב גביע העולם שנערך בשנת 2017 הוא זכה בשתי מדליות, זהב וכסף.

באליפות אירופה שנערכה באותה השנה בזֶ'שוּב שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו.

במשחקי העולם שנערכו בוורוצלב שבפולין באותה שנה הוא זכה במדליית ארד.

2018
באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת.

2019
אורלביץ' השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם לידר דנה, ינאי כלפה ואפי סאץ'. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון.

קישורים חיצוניים

 

מתעמלים אקרובטים ישראלים
אלופי עולם ישראלים
ישראלים זוכי מדליית משחקי העולם
זוכי גוט טאלנט ישראל
ישראלים שנולדו ב-1997